
VILNIAUS LIETUVIŲ LAIKRAŠTIS 


eina tris kartus savaitėje 


DUODA NEMOKAMUS PRIEDUS 


Ūkininkams — „ŪKININKĄ“ 
Vaikams — „VARPELĮ“ 


jau 


Przesyłka opłacona ryczałtem 
Šiame numeryje 
Lenkijos seimo rinkimai. Var- 


šuvoje netrukus bus pradėtos Lie- 
tuvos 


Lenkijos derybos. 
užėmė 


Vengrai 
Čekoslovakijos dali. 


Karas Ispanijoje ir Kinijoje. 
Kokie 

su Lenkija ir Vokietija. 

kultūros reikalu. 


yra Lietuvos santykiai 


Lietuvių 


REIKĖTŲ MESTI SENI KELIAI 


Lenkų spaudos adresu 


Paėmę prieškarinius Vilniaus 
lietuvių ir lenkų laikraščius, mato- 
me mums nežinomą reiškinį — 
polemiką. Lietuviai savo spaudoje 
gynė, teisino lietuvių reikalus, |en- 
kai tą pat darė savo spaudoje. 
O kai tie reikalai kartais susidur- 
davo, tai abidvi pusės stengėsi iš- 
siaiškinti, vienas kitą įtikinti. Aišku, 
kad tai buvo savitarpės geros va- 
lios rezultatai. 

Po Didžiojo karo Vilniuje šiuo 
klausimu padėtis pakitėjo. Kai 
lietuvių spauda mėgino ir mėgina 
vesti polemiką, lenkų spauda ėmė- 
si kitokios taktikos. Susyk, tiesa, 
nevengė polemikos, bet rašė kas- 
kart pikčiau, o vėliau visiškai nu- 
stojo polemizuoti, pasitenkindama 
kartas nuo karto gaunamomis vi- 
soms redakcijoms vienodo turinio 
žinelėmis, kuriose tiesos žodžio 
apie mus negalima buvo ir ieškoti. 

Nuo to laiko tarp vietos lietu- 
vių ir lenkų spaudos nutrūko bet 
kokie ryšiai. Lietuvių laikraščiai 
painformuodavo savo skaitytojus 
apie tai, ką lietuvių klausimu rašo 
lenkų spauda, o šios organai arba 
visiškai ignoruodavo Vilniaus lie- 
tuvių spaudą, o tuo pačiu ir viso 
krašto lietuvių gyvenimą, arba dė- 
davo anksčiau paminėto pobūdžio 
įvairias žineles. 

Tokių pavyzdžių mes turėjome 
pakankamai, o paskutiniu metu jų 
vėl ėmė gausėti. Pavyzdžiui, Vil- 
niaus apeliacijos teisme yra pas- 
kirta X.Y. lietuvio byla, kuri apy- 
gardos teisme pasibaigė kaltina- 
mojo nuteisimu trejiems metams 
kalėjimu. Atėjęs į teismo rūmus 
vieno lenkų dienraščio korespon- 
dentas ir sužinojęs, kad bus svar- 
stoma lietuvio byla, rašo, kad ape- 
liacijos teismas sumažino bausmę 
iki 2 metų kalėjimo. Iš tikro, buvo 
visiškai kitaip, nes apeliacijos teis- 
mas bylą atidėjo ir dar nežinia, 
kuo ji pasibaigs. Bet minėto lai- 
kraščio („K. W.“) korespondentui, 
o gal ir pačiam laikraščiui tai ne- 
svarbu; svarbiau pažymėti, kad 
lietuvis buvo nuteistas. 

Iliustracijai imame ir kitą pa- 
vyzdį. „Aido“ 56-ame nr. (X-29 d.) 
buvo įdėta korespondenciją iš Ža- 
garų kaimo (Suvalkų apskr.), ku- 
rioje štai ką skaitėmė: 

„Prieš porą metų Žagarų kai- 
mo gale vietos gyventojas An- 
tanas Petruškevičius buvo pas- 
tatęs akmeninį kryžių su užrašu: 
„Jėzau Nukryžiuotas, pasigailėk 
mūsų“. Tas kryžius per porą 
metų stovėjo niekeno neliečia- 
mas. 

Bet štai, šio mėnesio 17 die- 
nos rytą tas kryžius rastas iš- 


griautas. Jo kančia išlupta ir 
mesta ant kelio į purvyną. 


A. Petruškevičius su savo 
žmona tą kryžių iš purvo pa- 
kėlė ir vėl pastatė į tą pačią 
vietą. Bet po dviejų dienų vėl 


tas kryžius buvo rastas išvers- 
tas ir parblokštas į purvyną. Ir 
vėl jis reikėjo kelti ir atstatyti. 

Tokiu barbarišku darbu yra 


pasipiktinę visi padorūs žagarie- 
čiai. Tačiau jie yra tikri, kad 
kaltininkai vis tiek bus surasti 
ir nubausti.“ 


Tuo tarpu viename Varšuvos 
dienraštyje „ABC“ jau kitą dieną 
(X-30 d.) skaitėme tokią žinią: 


šovinistai nuvertė 
paminklinį kryžių. Kovo mėn. 
sureguliavus tarp Lenkijos ir 
Lietuvos diplomatinius santykius, 
Žagarų kaime, kuriame gyvena 
lenkai ir lietuviai, lenkų gyven- 
tojų sumanymu buvo pastatytas 
ir vietos klebono pašventintas 
kryžius. 

Dabar nežinomi piktadariai 
nuvertė paminklinį kryžių, su- 
naikindami esamą jame parašą 
ir Lenkijos-Lietuvos susitaikymo 
datą. Policija sulaikė kelis lie- 
tuvių šovinistus, kurie yra įta- 
riami tai padarę.“ 


„Lietuvių 


Štai dvi žinios apie tą patį da- 
„Aide“ buvo 


lyką. anksčiau ir, 
manome, kad ne kas kitas, o 
„ABC.“ korespondentas Vilniuje 


bus pranešęs Varšuvos dienraš- 
čiui pacituotą aukščiau žinią. 

Ir kam visa tai daroma? Kam 
nustatoma tokiomis pramanytomis 
žiniomis lenkų visuomenė prieš 
mus? Ir visa tai daroma tuo me- 
tu, kada abiejų pusių geros valios 
žmonės deda pastangų užversti 
pagaliau tą prarają, kuri mus sky- 
rė vienus nuo kitų. Ar negeriau 
būtų laikytis dėsnių, kurie mus 
artintų, o ne tolintų. 


kijoje įvyko seimo rinkimai. Kol 
kas galutini rinkimų rezultatai dar 
nėra žinomi, nes nesuskaičiuoti 
balsai. 

Įdomiausia visų rinkimų apygar- 
da buvo Vilniuje, turinti eilinį 
46-ąjį numerį. Sioje apygardoje 
buvo pastatyti kandidatais penki 
asmens. Ozono kandidatais buvo 
generolas Skvarčinskis ir miesto 
burmistras Maleševskis, iš kitos 
pusės kandidavo generolas Želi- 
govskis ir dienraščio „Słowo“ re- 
daktorius Mackevičius. 

Kitą dieną (XI-7 d.) po balsa- 
vimų Vilniaus lenkų laikraščiai 
pranešė minėtos apygardos riki- 
mų rezultatus. Pagal balsų skai- 
čių, seimo atstovais bus abu ge- 


Kas yra vidurinės 


Kaip vokiečių, taip ir italų lai- 
kraščiai plačiai aiškina Vienoje 
paskelbtą nutarimą. kuriuo buvo 
užbaigtas Vengrijos Čekoslovakijos 
teritorinis ginčas. 


Vokiečių „spauda aiškiai pabrė- 
žia, kad ginčas teisingai ir nešali- 
škai buvo išspręstas tik vokiečių 
ir italų dėka. Podraug vokiečių 
laikraščiai primena, kad Vienos 
nutarimas esąs dar vienas kancle- 
rio Hitlerio taikingos politikos, pa- 
remtos etnografiniu pagrindu, įro- 
dymas. 


„L SM mi A OAS LL ED S r A E M V B tmi 


Tačiau įdomiausia yra tai, kad 
visi vokiečių laikraščiai atvirai pa- 
reiškia, kad nuo šiol vidurinėje 
Europoje šeimininkais yra tik vo- 
kiečiai ir italai ir tik jie gali tą ar 
kitą klausimą išspręsti, tik jie turi 
teise deciduoti, 

Kiti vėl laikraščiai tvirtina, kad 
po Vienos nutarimo turi visiems 


Ruošiamas Baltijos valstybių 


neutralumo įstatymas 


Kaip žinia, šio mėn. 2 diena 
Taline, buvo ekspertų pasitarimai, 
kuriuose dalyvavo Estijos, Latvijos 
ir Lietuvos atstovai ir svarstė ne- 
utralumo įstatymo klausimą Balti- 
jos valstybėse. Iš Lietuvos dalyva- 
vo Užsienių Reikalų Ministerijos 
atstovas Zilionis ir juriskonsultas 
Dr. Krivickis. Kaip rašo latvių 
dieraštis „Jaunakas Zinas“ pasita- 
rimų baze primtas Skandinavijos 
valstybių neutralumo įstatymas, 
kurį neseniai priėmė ir Suomija. 
Estija šį tekstą jau buvo įteikusi 
parlamentui kaip įstatymo projektą, 
bet akivaizdoj įvyksiančių šios tri- 
jų Baltijos valstybių atstovų kon- 


ferencijos, projektą sulaikė, kad 
galėtų susitarti dėl vienodo teksto 
visoms Baltijos santarvės valsty- 
bėms. 

Ši konferencija yra daugiau in- 
formacinio pobūdžio. 

Galima laukti, kad Estija, Latvi- 
ja ir Lietuva, suvienodinusios savo 
nuomonę dėl neutralumo įstatymo 
ir jo formulavimo, kiekviena pas 
save priims tokį įstatymą, o vėliau 
padarys tuo reikalų bendrą dekla- 
raciją. 

Šiam dalykui lemiamos reikšmės 
turės ir Baltijos užsienių reikalų 
ministerių konferencija. 


Atgija nusiginklavimo konferencija 


Jau buvo minėta, kad kai ku- 
rių didžvalstybių politikai esą su- 
manę iš karto sušaukti keturių 
konferenciją, o vėliau speciališką 
visos Europos valstybių konferen- 


Baisi lėktuvo katastrofa 
Anglijoje 
Naudojantis susisiekimui lėktu- 
vais, tai vienur, tai kitur įvyksta 
šiurpulingų katastrofų, kurių metu 
nieks iš keleivių neišsigelbėja. 
Viena iš tokių didelių katastro- 


fų įvyko šio mėn. 4 dieną Angli- 
joje. Keleivinis iėktuvas, pakilęs 
nuo Jerso aerodromo, netrukus 


užsidegė ir sprogo. Sprogimo me- 
tu žuvo 16 žmonių. 


ciją, kurioje būtų apsvarstyta da- 
bartinė Europos padėtis ir pasira- 
šytas visuotinės taikos paktas. 


Tačiau toksai paktas neturės 
jokios reikšmės ir bus paprastas 
popiergalis, jei valstybės, vieną 
kitą lenkdamos, ir toliau ginkluo- 
sis. Taigi ryšium su tuo kilo su- 
manymas apriboti ginklavimasis. 


Spaudos žiniomis, šiuo klausi- 
mu jau vedami diplomatų ir karo 
reikalų žinovų pasitarimai Londone, 
Paryžiuje, Berlyne ir Ryme. Vadi- 
nasi, galime vėl susilaukti savo 
metu pagarsėjusios visame pasau- 
lyje nusiginklavimo konferencijos, 
kuri labai daug žadėjo, bet nieko 
nedavė. Greičiausiai bus taip ir 
dabar. 


Praėjusi sekmadienį visoje Len- 


benkijos seimo rinkimai li 


nerolai: Zeligovskis ir Skvarčinskis 
Pirmas gavo 23.326 balsus, antras 
— 21.043. Po jų eina red. Macke- 
vičius (14.507) ir burmistras Male- 
ševskis (12.572). Penktas kandidatas 
puskarininkas  Kašubskis gavo 
6.451 balsą. 

45-oje apygardoje (irgi Vilniuje) 
susidomėjimas rinkimais buvo žy- 
miai mažesnis ir čia praėję į sei- 
mą kandidatas gavo daug mažiau: 

umanskis—14.C00 ir Baranskis— 
12.000. Miesto viceburmistras Na- 
gurskis surinko tik 11.000. 

Tarp kitko tenka pažymėti, kad 
Varšuvos pirmoje apygardoje pir- 
muoju kandidatu buvo pastatytas 
T. Katelbachas. 

„Slowo“ praneša, kad T. Ka- 
telbachas nepateko į seimą. 


Europos šeimininkai? 


paaiškėti, kad Europoje taika gali 
būti išlaikyta tik tuo atveju, jei 
ją garantuos Vokietija ir Italija, 
kurios nuo šiol laiko yra Europos 
taikos protektoriais, 


Pradedamos 


ietuvos Lenkijos 
derybos 


Užsienio spaudos žiniomis, Len- 
kijos pasiuntinys Kaune min. Char- 
vatas vieši Varšuvoje. Min. Char- 
vato atvykimas į Varšuvą yra su- 
sijęs su prasidedančiomis Lenkijos 
Lietuvos derybomis. 

Manoma, kad šiose derybose 
bus tariamasi ekonominiais ir kul- 
tūriniais klausimais. Jau anksčiau 
kai kurie Kauno dienraščiai, o da- 
bar Rygos dienraštis „Sevodnia“ 
praneša, kad svarstant kultūrinius 
santykius visų pirma bus imama 
domėn mokyklų reikalai. 

Kauno dienraštis „XX Amžius“ 
min. Charvato išvykimo proga ra- 
šo šitaip: 

„Atitinkamuose sluoksniuose jo 
išvykimas siejamas su pasikalbė- 
jimais, kurie netrukus prasidėsią 
tarp abiejų valstybių atitinkamų 
įstaigų. Turima žinių, kad pasikal- 
= | bėjimuose būsią paliesti mokyklų, 
kalinių pasikeitimo ir kiti svarbūs 
klausimai.“ 

Kaip pranešama, lietuvių dele- 
gacijai pirmininkausiąs Lietuvos pa- 
siuntinys Varšuvoje min. K. Škirpa. 


R 


Vengrai jau užėmė 


Kaip žinia, Italijos ir Vokieti- 
jos ministeriai nutarė atiduoti Ven- 
grijai Čekoslovakijos dalį, kurioje 
dauguma gyvena vengrų. 

Pagal tą nutarimą, pripažintas 
Vengrijai dalis Čekoslovakija turi 
atiduoti iki šio mėn. 10 dienos. 
Ir iš tikro, dar prieš Vienos nuta- 
rimą j Bratislavą buvo susirinkę 
vengrų ir čekų kariuomenių ats- 


tovai, kurie paruošė technišką te- |stus: 


ritorijos atidavimo planą. 


O dabar ves 


Vokiečių laikraščiai, komentuo- 
dami Vienos nutarimus, neslepia 
ir keblios padėties, į kurią pateko 
Karpatų Rusinija,.netekusi visų di- 
desnių miestų ir likusi be gerų 
kelių. Šį klausimą nuodugniausiai 
nagrinėja vienas iš įtakingiausių 
Berlyno dienraščių „Berliner Ta- 
geblat“, kuris siūlo Karpatų Rusi- 
nijoje ko greičiau sutvarkyti susi- 
siekimą, kad po to galima būtų 
naudoti didelius tame įkrašte esa- 
mus miškus. 


Čekoslovakijos dalį 


Šio mėn. 5 dieną vengrų ka- 
riuomenė peržengė Čekoslovakijos 
sieną, užimdama pirmąją teritori- 
jos dalį. Tą dieną visoje Vengri- 
joje buvo didelės iškilmės, o val- 
dytojas Horty išleido į vengrų tau- 
tą atsišaukimą. 

Šio mėn. 10 dieną vengrų ka- 
riuomenė užims svarbiausius Slo- 
vakijos ir Karpatų  Rusinijos mie- 
Rimska Sobota, Košice, Už- 
horod ir Munkačev. 


autostradas 
Komentuodamas šį dienraščio 
„Berliner Tageblatt“ straipsnį, 


Krokuvos dienraštis „I.K.C.“ rašo, 
kad Karpatų Rusinijos palikimas Če- 
koslovakijos ribose vokiečiams esąs 
labai reikalingas. Dėl to, pasak 
„IKC“, Vokietija esą pasiūliusi Če- 
koslovakijos vyriausybei reikalin- 
gas pinigų sumas, už kurias gali- 
ma būtų Karpatų Rusinijoje išve- 
sti geležinkelius ir autostradas, ku- 
riomis tas kraštas būtų sujungtas 
su Slovakija. 


Čekoslovakija sumažėjo trečdaliu 


Kaip žinia, šiomis dienomis Ven-|visu trečdaliu. Daugiausia gavo iš 
arų kariuomenė užims paskutinius Čekoslovakijos Vokietija — 28.000 


Čekoslovakijos miestus, 


kuriuos | kv. klm. 


su 3.600.000 gyventojų, 


Vengrijai pripažino italai ir vokiečiai. Lenkija—1050 kv. klm. su 280.C00 


Užėmus Vengrijai jai pripažin- 


gyventojų ir Vengrija—12.400 kv. 


tus plotus, Lekoslovakija sumažėjo klas, su 1.000.000 gyventojų. 


Lietuvos ir Turkijos santykiai 


Paskutiniais metais tarp Lietu- 
vos ir Turkijos valstybių praplėsti 
santykiai. Abejų valstybių vadai 
daro visa, kad tie santykiai būtų 
ko geriausi. Tai parodoma nepapra- 
stesnių įvykių proga. Pav., šiemet 
spalių 29 d. Turkijos nepriklauso- 
mybės šventės proga abejų val- 
stybių prezidentai pasikeitė svei- 
kinimo  telegramomis. 
Prezidentas A. Smetona nusiuntė 
Turkijos Prezidentui Ghari Kamal 
Ataturkui tokią telegramą: 

„Turkijos Respublikos paskel- 
bimo sukaktuvių proga prašau Jū- 
sų Ekscelencija priimti nuoširdžiau- 
sius sveikinimus 
linkėjimus, 


lietuvių tauta reiškia Turkijos ge- 
rovei ir Jūsų Ekscelencijos asme- 
ninei laimei“. 

Turkijos valstybės prezidentas 
atsakė tokia telegrama: 

„Gyvai dėkoju Jūsų Ekscelenci- 


jai už Jūsų malonią sveikinimo 
telegramą ir prašau priimti kar- 
ščiausius linkėjimus, kuriuos rei- 


Lietuvos 'škiu Jūsų asmeninei laimei ir lie- 


tuvių tautos gerovei“. 


— Spaudoje pasirodė žinių, 
kad buvęs Čekoslovakijos preziden- 
tas Benešas būsiąs patrauktas tei- 


ir karščiausius|smo atsakomybėn už tai, kad ne- 
kuriuos aš drauge suiva kenkęs valstybės reikalams. . 


A IDAS 


bietovos santykiai su benkija ir Vokietija 


Sklaidomi šešėliai 


Paskutiniu laiku Kauno spau- 
doje daugiau rašoma apie Lietu- 
vos santykius su jos betarpiškais 
kaimynais — su Lenkija ir Vokie- 
tija. Tam duoda medžiagos nese- 
niai šių valstybių atsakingų sluoks- 
nių padaryti viešieji pareiškimai ir 
bendra tarptautinė būklė. 

„Lietuvos Žinios“ aiškina, ko- 
dėl Lietuvos santykiai su Lenkija 
iki šiol nėra geri, sumini visą eilę 
neraminančių įvykių, kurį laiką 
skleistus visokius gandus, visa tai 
vadina šešėliais ir, pagaliau, rašo 
šitaip: 

„Bet štai pasirodo Lenkijos te- 
legramų agentūros „Pato“ komu- 
nikatas, kuriame ministeris Bekas 
stačiai nelauktu būdu — tvirtumu 
ir pabrėžimu — nuneigia gandus 
apie tariamą Lenkijos — Vokietijos 
susitarimą Lietuvos sąskaita: Nėra 
jokios sutarties su Vokietija Lietu- 
vai padalinti kategoriškai tei- 
gia p. Bekas. Be to, nemažiau tvir- 
tai min. Bekas užtikrina Lietuvai 
taikingus Lenkijos ketinimus: „Mes 
norime palaikyti su lietuviais gerus 
kaimynystės santykius, pagrįstus 
gera valia, pagarba, teisėmis ir 
papročiais, priimtais tarptautiniams 
santykiams“. 

Tai visai kas kita, negu tai, ką 
Lenkijos užsienių reikalų ministe- 
ris buvo pareiškęs normalių santy- 
kių užmezgimo dienomis. 

Šis min. Beko pareiškimas 
reikia pažymėti kaip itin teigiamas 
reiškinys, ypač, kad Bekas ne tik- 
tai patikina Lietuvai Lenkijos tai- 
kingumą, bet net stengiasi įrodyti, 
kad kitaip ir būti negali. 

Be abejo, toks tvirtas pareiš- 
kimas yra ne tiktai teigiamai ver- 
tintinas, bet ir itin atžymėtinas. 
Toks pareiškimas yra aiškus ir są- 
moningas tamsiųjų Lenkijos — 
Lietuvos santykiuose šešėlių, ku- 
rių, deja, yra nemaža,: sklaidymas 
ir gero noro įrodymas taikai ir su- 
gyvenimui“. 


Vokiečių palankus nusiteikimas 


Lietuvos ir Vokietijos politinius, 
ekonominius ir kultūrinius santy- 
kius apibūdina „Lietuvos Aidas“. 
Jo korespondentas iš Berlyno ra- 
šo šitaip: 

„Trečiojo Reicho sostinėje lie- 
tuvį maloniai nuteikia tas faktas, 
jog jis platesnėse masėse ir įvai- 
rių partijos pareigūnų sluoksniuo- 
se gali konstatuoti pasitenkinimą 
gerais, korektiškais ir pastoviais 
santykiais tarp Lietuvos ir Vokie- 
tijos. Ypač palankiai tuose sluoks- 


DRAS MARTYNAS YČAS. 


niuose sutinkamos žinios apie vis 
didėjantį pasikeitimą prekėmis 
tarp abiejų kraštų. Tarp kitko pa- 
žymėtina, jog vokiečių platieji 
sluoksniai su dideliu pamėgimu 
vartoja žemės ūkio produktus. Dėl 
gerų lietuvių vokiečių santykių 
reiškia džiaugsmą ir vokiečių eks- 
portininkai, kurie su dideliu opti- 
mizmu žiūri į Lietuvos ekonomi- 
nės būklės ateitį. Reicho sostinėje 
jų sutinkama nemaža. Jie turi su 
Lietuva nemaža prekybinių santy- 
kių, kuriuos jie tikisi vis labiau 
galėsią plėsti. Vienintelis tų sluoks- 
nių pageidavimas: Lietuvos ir Vo- 
kietijos santykiai turėtų vis gerėti, 


nes tai galį išeiti tiktai į abiejų 
kraštų naudą. 
Vokiečių visuomenės intelek- 


tualiniuose sluoksniuose spėjo jau 
susirasti ir žmonių, kurie gyvai 
interesuojasi Lietuvos kultūriniu ir 
politiniu gyvenimu. Ne vienas pa- 
sisako joje buvęs prieš dešimtį ar 
daugiau metų. Dažniausiai tie žmo- 
nės turi geriausių įspūdžių ir norų 
Lietuvos atžvilgiu. Jie mielai, pro- 
gai pasitaikius, aplankytų tą kraš- 
tą, kuriame esama, pagal jų 
senas žinias — gardaus sviesto ir 
stambių kiaušinių... Užsienių dip- 
lomatų ir žurnalistų sluoksniuose 
lietuvių vokiečių santykių gerėji- 
mas laikomas jau beveik tradici- 
niu. Iš tų sluoksnių lietuviui tenka 
neretai susilaukti sveikinančių pas- 
tabų bei pagyrimų abiejų kraštų 
vyriausybių atžvilgiu. Lietuvių vo- 
kiečių santykių gerėjimas čia lai- 
komas svarbiu elementu Rytų Eu- 
ropoje taikai stabilizuoti. 

Prie lietuvių vokiečių santykių 
gerėjimo sąvokos sustiprinimo ir 
jos išpopuliarinimo žymiai prisidė- 
jo Reicho kanclerio Hitlerio iškil- 
mingi pareiškimai, jog Vokietija 
teritorinių reikalavimų Europoje 
nebeturinti. Tat išsklaidė abejones 
tiems, kurie įvairių gandų suve- 
džiojami, ar turėdami ypa- 
tingų tikslų — linkę tikėti vokie- 
čių santykių gerėjimo pastovumu. 

Iš kitos pusės, su dideliu pasi- 
tenkinimu sutinkami Lietuvos vy- 
riausybės galvos patikrinimai, kad 
Lietuva Klaipėdos krašte ir toliau 
laikysis statuto ir ieškos priemo- 
nių santykiams tarp Lietuvos ir 
Vokietijos pagerinti. Vokiečių po- 
litiniuose sluoksniuose didelės 
reikšmės teikiama ir Lietuvos pa 
siuntinių užsienyje Kauno konfe- 
rencijos nutarimams, kuriuose pa- 
brėžiamas noras pagerinti santy- 
kius su Lietuvos tiesioginiais kai- 
mynais. Lietuvos neutralumo idėja 
vokiečių politinių sluoksnių yra 

ATSIMINIMAI 


Nepriklausomybės keliais 


Vokiečiams Lietuvą užėmus, 
mes patys tapome lyg ir emigran- 
tais. Lietuvos vyrų laisvas nuomo- 
nių reiškimas virto dar mažiau 
įmanomas, negu prie rusų. Dabar 
jau buvo atėjusi Amerikos lietu- 
vių, užsieninių apskritai, ir mūsų, 
po visą Rusiją išsisklaidžiusių, eilė. 

Šiek tiek susiorganizavę, ap- 
tvarkę šelpimo reikalus, pristeigę 
mokyklų, prieglaudų, sukūrę di- 
desnėse vietose šelpimo Draugi- 
jos skyrius, sustiprinę patį Centrą 
pakviestais atsakomingais darbuo- 
tojais, nutarėme ieškoti kelių su 
okupuotos Lietuvos organizacijo- 
mis ar paskirais žmonėmis susi- 
siekti. 

Kelias buvo tiktai vienas: Skan- 
dinavija—Svedija arba Danija. Pa- 
sirinkome pirmąją. Viena, ji buvo 
mums artimesnė, antra, Danija per 
savo karališkąją šeimą susirišusi 
su Rusija. Reikalui esant išplėsti 
nelegalų politinį darbą, siekiant 
nepriklausomybės, bijota, kad Ru- 
sijos įtaka galinti pasireikšti stip- 
riau Danijoje ir mūsų darbą su- 
trukdyti. Kaip tik tuo metu J. Ga- 
brys, kuris jau buvo pargrįžęs iš 
kelionės po Amerikos lietuvius, 
atsiliepė į mūsų atsišaukimą su- 
šaukti konferenciją, nurodydamas, 
kad Londone surinkti lietuvių kon- 
ferenciją būtų nepatogu ir pavo- 


jinga. Anglų vyriausybė negalėtų 


pakęsti konferencijos, kuri svars- 
tytų reikalus, nukreiptus prieš 
Rusiją, antra, ji neduos leidimo 


įvažiuoti iš neutralių valstybių de- 
legatams. Todėl jis pasiūlė mums 
Stockholmą. Pasižadėjo atvykti pats 
ir užtikrino mums kelių iš Ame- 
rikos delegatų dalyvavimą. Laukė- 
me iš jo galutinio datos nusta- 
tymo, 

Gave telegramą, kad jau „Gar- 
liava“ — kaip jis save titulavo —su 
kitais delegatais atvykęs ir lau- 
kiąs mūsų Stockholme. Stasys Si- 
lingas ir aš nuvykome į šį puikų 
miestą. Ne be reikalo jis šiaurės 
Venecija vadinamas! Iš tiesų, tai 
Švedų papuošalas. Tiek šimtmečių 
augęs, vystęsis, puošęsis, dabar, 
eidamas drauge su civilizacijos 
progresu, virtęs moderniškiausiu 
miestu, kuris savyje sukoncentra- 
vo ir išlaikė kiekvienos epochos 
pradus-— stilių architektūroje. Lan- 
kant senojo miesto dalį, rodosi, 
kad esi architektūros muziejuje, 
kur tyčia surinkti senovės pastatai 
su savo įvairia ornamentika... 

Svedų tauta, sena tauta, su sa- 
vo aukštai išvystyta kultūra, gana 
tobula visuomenės tvarka, mokyk- 
lų sistema ir plačiai išsišakojusia 
pramone. 

Jos politinė: lygsvara, nusisto- 


laikoma Lietuvos vidaus reikalu, 
tačiau ji nelaikoma priešinga Lie- 
tuvos ir Vokietijos santykių geri- 
nimo idėjai. 

Iš gerai painformuotų sluoksnių 
tenka patirti, kad Reicho sporto 
vadovybė nutarė artimiausiu laiku 
užmegsti glaudesnius santykius su 
Lietuvos sporto vadovybe. Plates- 
niuose vokiečių sporto sluoksniuose 
šios pastangos labai sveikinamos. 
Ziemą prasidėjęs sportinis lenkty- 
niavimas tarp abiejų kraštų spor- 
tininkų, ateinančią vasarą galės 
įeiti į normalaus bendradarbiavimo 
vėžes. Reicho sporto vadovybė jau 
dabar nustato programą sekančio 
sezono lenktyniavimui su užsieniu. 

Girdėti taip pat, kad ir meno 
srityje ruošiamasi tarp abiejų kraš- 
tų užmegsti artimesnių ryšių. Nors 
reikalas tebėra dar užuomazgoje, 
bet kai kurių žmonių pastangos 
šia linkme gan aiškiai pasireiškia. 
Pažymėtinas čia palankus tam rei- 
kalui vokiečių menui vadovaujan- 
čių sluoksnių pritarimas. 


Kaip žinia, Vilniaus Apygardos 
Mokyklų Kuratorija yra išleidusi 
parėdymą, kad į Vytauto D. gim- 
naziją galėsią įstoti tik tie kandi- 
datai, kurie pristatysią įrodymą, 
jog esą lietuviai. Tokį įrodymą-pa- 
žymėjimą jie turį išgauti iš vals- 
čiaus ar miesto savivaldybių įstai- 
gų. Mūsų spaudoje ne kartą buvo 
įrodyta, kad toks Mokyklų Kurato- 
rijos parėdymas esąs priešingas 
veikiantiems įstatymams. Mūsų 
spaudai talkon kai kada ateina ir 
pačios valdžios įstaigos, pav., Ger- 
vėčių valsčiaus įstaiga ir Vilniaus 
miesto magistratas prieš pora me- 
tų, o šiuo metu ir viena storasti- 
ja. Štai to įdomaus dokumento 
nuorašas. 


Ašmenos Apskrities Storastija 
Nr. B. 34—32, Ašmena, 1938 
m. rugsėjo 8 d. 


Ponui Biaigai Pranciškui, 
gyvenančiam  Dieveniškyje, 
Ašmenos gatvelėje Nr. 14. 


Ryšium su tamstos š. m. lie- 
pos mėn. 19 d. prašymu išduoti 
pažymėjimą, kad Tamsta esi lie- 
tuvis, Storastija praneša, jog tas 
prašymas, remiantis L. R. Prezi- 
dento 1928. III. 22 d. parėdymo 
apie administracinę eigą 71 art. 


(Dz. U. R. P. Nr. 36 poz. 341), 

vėjusi tvarka, gali būti pavyzdžiu 
kiekvienai moderninei valstybei. 

Senas Stockholmo miestas turi 
plačią autonomiją, ir jos miesto 
burmistras yra po karaliaus pir- 
mas asmuo, kuris renkamas iki 
gyvos galvos. 

Mus pasitiko J. Gabrys su pun- 
du švedų laikraščių, kur buvo keli 
straipsniai apie Lietuvą. Susipaži- 
nę su jų turiniu, nustebome. J. Ga- 
brys pasakojo, kad Lietuva tikisi 
po karo gauti nepriklausomybę. 
Jos gyventojų skaičius esąs 15 
milijonų, o sienos siekiančios Mins- 
ko, Smolensko, Mohilevo ir Kijevo 

Mes abu smarkiai puolėme 
J. Gabrį už tokį perdėtų žinių tei- 
kimą spaudai. 

— Jeigu mes pasiskelbsime 
tauta su 3.000.000, mūsų niekas 
nepripažins, o mes turime istori- 
nes ribas. 15.000 000 valstybė — 
tai jau yra tokia, su kuria reikia 
visiems skaitytis. Susimildami, tik 
netaisykite kas paskelbta, — mal- 
davo jis mus. 

Zinoma, netaisėme. Negi pra- 
dėsi pirmą lietuvių pasirodymą 
Stockholme demonstravimu mūsų 
polemikos švedų spaudoje! 

J. Gabrys mums suteikė žinių 

ir apibūdino Amerikos lietuvių 
veikimą nuo karo pradžios. Jis 
karo Skelbimo metu lankėsi pas 


tenykščius lietuvius sukun. M. Gus- 
taičiu ir dalyvavo amerikiečių sei- 
muose bei organizavo Tautos Ta- 
pybą. 

Mes jį painformavome, kas da- 
roma Rusijoje lietuvių Centro Ko- 

Mūsų krašto lietuviškos kultūros 
klausimu 


Žinome, kad gyvenimas vietoje 
nestovi, bet pašėlusiu greičiu le- 
kia priekin. Ypač tokiu dinamiš- 
kumu pasižymi gyvenamasis mo- 
mentas. Kas nedaro pažangos, tūp- 
čioja vietoje, gali būti gyvenimo 
parblokštas. Aišku, kitoks yra to 
greičio tempas Vakarų Europoje, 
kitoks mūsų krašte, nelygu mieste 
ir kaime. 

Ar žymu mūsų kaime kultūros 
pažanga? Taip, mūsų kaimas per 
pastarąjį dvidešimtmetį padarė 
didelį šuolį kultūros, tautinio su- 
sipratimo bei ekonominėje srityje. 
Pastaruoju metu tačiau dėl žinomų 
priežasčių ši kultūros žygiuotė yra 
žymiai lėtesnė, o vietomis ir vi- 
sai sustojo. Ir ne tik sustojo, bet 
kai kur žymu jau ir kultūros ny- 
kimo pėdsakai, atseit atžanga, re- 
gresas. Mat, griovimo darbas yra 
lengvesnis, vyksta sparčiau, negu 
kūrimo darbas. Kas mūsų visuo- 
menės pastangomis buvo kuriama 
keliolika metų, tas gali būti nu- 


griauta per kelerius metus. Kultu- 


Vis tuo pačiu reikalu 


nutarta nepatenkinti dėl teisiško 
pagrindo stokos meritoriniam iš- 
sprendimui reikalo, apie kurį kal- 
bama prašyme. 


Už Apskrities Storastą 


(—) H. Silvestravičius 
einąs apskrities vicestorastos pareigas. 


Šia proga tenka dar pastebėti, 
kad Biaigai prisėjo kelis kartus 
klabenti duris ne vien storastijo- 
je, bet ir valsčiaus įstaigoje Die- 
veniškyje, ir kad storastija buvo 
reikalavusi pristatyti pažymėjimą iš 
vietos klebono, jog jis, Biaiga, esąs 
lietuvis. Tai tik rodo, kad storasti- 
ja, duodama Biaigai neigiamą at- 
sakymą, rimtai apsvarstė savo žo- 
džius. 

Biaiga, kaip sužinojome, ren- 
giasi kreiptis Vilniaus vaivadijos 
įstaigon ir prašyti paveikti sto- 
rastiją, kad ši nesipriešintų paten- 
kinti prašymą. Kai sužinosime Vai- 
vadijos įstaigos atsakymą, praneši- 
me ir skaitytojams. 

miteto bei kitų organizacijų. Dide- 
lio susirūpinimo mums buvo dėl 
Amerikos lietuvių vaidų bei kivir- 
čų. Mums norėjosi, kad jie šiuo 
sunkiu ir kritiškiausiu mūsų tautai 
momentu daugiau laikytųsi vieny- 
bės ir vieningai dirbtų, padėdami 
nukentėjusiai dėl karo savo Tėvy- 
nei. Posėdžiavę trejetą dienų ir 
trumpai suformulave, kas buvo 
tartasi, surašėme pirmosios lietu- 
vių konferencijos Stockholme nu- 
tarimus ir rezoliucijos pavidale pa- 
leidome į pasaulį. 

Liko dar mums suorganizuoti 
susisiekimą su mūsų draugais, 
likusiais okupuotoje Lietuvoje, ir 
išaiškinti galimumus teikti jiems 
pagalbą. 

Dėl belaisvių, karo imtinių, šel- 
pimo suėjome į kontaktą su ispa- 
nų pasiuntiniu, kuris pasižadėjo 
esančiais vokiečių liogeriuose lie- 
tuviais rūpintis ir mums tarpinin- 
kauti.  Svedų Raudonasis Kryžius 
taip pat pasižadėjo jiems reikale 
padėti. Liko pačios Lietuvos rei- 
kalai. 

Priėjome nuomonės, 
kią suorganizuoti 
šelpimo komitetą. 

J. Gabrys pasiūlė pakviesti pir- 
mininku Stockholmo burmistrą, ži- 
nomą politiką, parlamento narį, 
socialdemokratą Carlą Lindhageną. 
J. Gabrys jau pas jį buvęs su vi- 
zitu, kadangi turėjęs iš jo draugų 
rekomendacijų. 

Mes, žinoma, su džiaugsmu 
priėmėme šį pasiūlymą ir telefonu 
gavome paskyrimą pas p. Lindha- 


kad rei- 
Svedų-Lietuvių 


ringesnės, 
vietos ir 


daugiau susipratusios 
toliau daro pažangą, 
traukimasis atgal pastebimas tik 
atsilikusiose. Prisižiūrėkime tam 
arčiau; spręskime, kodėl taip yra. 

Kultūros pažanga ir jos nyki- 
mas, atžanga, progresas ir regre- 
sas yra priešingos sąvokos, tačiau 
neatskiriamos. Jeigu yra jėgos, 
kurios kultūrą kelia, tai atsiranda 
ir ją slopinančios jėgos, prieš-jė- 
gos, kultūros stabdys. Pigesnė, 
menkesnės rūšies prekė išstumia 
iš rinkos aukštesnės rūšies prekę. 
Piktžolės dažnai nustelbia gerus 
augalus. Lygiai gyvenime primity- 
viškos, prastesnės formos nurun- 
gia aukštesnes, kultūringesnes. Ir 
tik nuolatinis budėjimas, skatinan- 
čio veiksnio buvimas gali būti pa- 
žangos laidas. Žmogus, paliktas 
sau, eina mažiausio pasipriešini- 
mo linkme, pakrypsta vėl į pri- 
mityviškumą. Klasišku pavyzdžiu 
čia gali būti grižtamasis analfabe- 
tizmas: žmogus, mokyklos suole 
išmokęs skaityti ir rašyti, paskui, 
paliktas sau, neturėdamas reikalo 
su spausdintu bei rašytu žodžiu, 
per kelerius metus visai užmiršta 
skaityti ir rašyti, ir nieku nesiski- 
ria nuo eilinio nieko nesimokiusio 
analfabeto. Panašiai vyksta ir ki- 
tose gyvenimo srityse. 


Pavyzdžiui, nelietuvių kalba, 
prastesnės prekės teise, plinta 
mažiau kultūringose lietuvių gy- 


venamose vietose. Lygiagrečiai iš 
kaimo gauname aliarmuojančių 
žinių apie kultūrinių formų nyki- 
mą. Atgijo kortos, degtinė, mušei- 
kos ir kiti blogi įpročiai. Mažiau 
domimasi kultūriniais reikalais. 
Grįžtama prie primityvesnių for- 
mų, pagaliau, pastebimas ir su- 
chamėjimas. Ir juo toliau, juo la- 
biau chamizmo bangos įsisiūbuo- 
ja. Aišku, ne visur taip yra. Kul- 
tūringesnės, daugiau susipratusios 
vietos, kaip sakyta, ir toliau daro 
pažangą. 


Neseniai mūsų krašte savų or- 


ganizacijų, švietimo įstaigų, žymi 
dalis kultūrinio darbo sukrauta 
mūsų spaudai. Tą darbą mūsų 


spauda atlieka sėkmingai. Tačiau 
visko aprėpti ji neišgali. Spauda 
daug gali tik kultūringesnėse vie- 
tose. Atsilikusiose vietose daugiau 
reikšmės įgauna gyvasai žodis. 
Kai visas pasaulis, lenktyniuo- 
damas, šuoliais skrieja kultūros, 
pažangos keliais, mes tose lenkty- 
nėse ne dėl savo kaltės, deja, ga- 
lima sakyti, kaip ir nedalyvaujame. 


a 


geną. Nuvykome pas jį į senąjį 
rotušės rūmą. 

Priėmė mus labai maloniai jau 
senyvas Vyras, ramaus būdo, ty- 
laus temperamento. Atidžiai iš- 
klausė mūsų paaiškinimų ir, neil- 
gai galvojęs, davė savo principinį 
sutikimą būti renkamu Švedų-Lie- 
tuvių komiteto pirmininku, 

Lindhagenas sudarė čia patke- 
lių kviestinių asmenų sąrašą ir 
pats apsiėmė juos sukviesti. Mes 
išsiskyrėme, kad rytojaus dieną 
pas mus, Grand Hotel viešbutyje, 
susitiktume pietauti ir drauge eitu- 
me pas jį į rotušę komiteto su- 
daryti, / 

Per pietus jis papasakojo, jog 
grafaitė Ledochowska, jezuitų or- 
dino vado sesuo, buvusi pas jį 
atėjusi ir įkalbinėjusi, kad nesu- 
tiktų būti Svedų-Lietuvių komiteto 
pirmininku. Prašiusi geriau‘ Švedų- 
Lenkų komitetui pirmininkauti. Jis 
tačiau davęs neigiamą atsakymą, 
nurodydamas, jog sykį davęs lie- 


tuviams žodį, dabar nebegalįs 
mainyti. 
Tikrai, susirinko keli nariai. 


Švedų papročiu Lindhagenas su- 
davė tris kartus mediniu plaktuku 
į stalą ir paskelbė „Svenska-Litau- 
ska komite gebildet“. 
Švedų-Lietuvių komitetą sukū- 
rus, burmistras Carl Lindhagenas 
sukvietė pas save gerą būrį sve- 
čių, norėdamas arčiau supažindinti 
švedus su lietuvių atstovais. 


(B. d.) 

Dėl visuomeninio vadovavimo 


Visuomenė yra žmonių jungi- 
nys, pasireiškiąs tam tikrais savi- 
"arpio santykiais. Vieni santykiai 
Yra grynai atsitiktiniai, kiti planin- 
Jai, taigi ir sąmoningai sudaromi. 

ios antrosios rūšies santykiai pa- 
Sireiškia arba konkrečiomis orga- 
nizacinėmis formomis arba bent 
kuo nors panašiu. Juo didesnis 
Yra visuomenės organizacingumas, 
Juo ji yra tobulesnė, kaipo visuo- 
Meninis junginys. Ką gi reiškia 
Organizacingumas? Jis reiškia tam 
tikrą tvarkingumą ir santykių su- 
derinimą, o tai ir yra reikalinga 
tam, kad visuomenė bendromis 
Pajėgomis galėtų vykdyti savo už- 
avinius. 

Taigi jei visuomenėje yra tam 
tikras tvarkingumas, tai reiškia, 
ad vieni reikalai yra labiau, kitį 

„Nešdinkis tamsta“ 


Edvardo Benešo tragedija 


Visi žinome, kad praėjusio mė- 
nesio pradžioje atsisakė nuo pa- 
Teigų Čekoslovakijos prezidentas 
dras Edvardas Benešas. Benešo 
atsisakymas nuo prezidento buvo 
tai nepaprastas politinis įvykis Eu- 
Topoje. Kad kartais prezidentai 
arba ir karaliai priverčiami atsisa- 
kyti, tai nieko nuostabaus; įstori- 
Joje tokių įvykių būta nemaža. 
Prezidentų ar karalių atsisakymai 
kartais praeina ramiai, kartais la- 
bai dramatiškai. Tai pareina nuo 
daugelio aplinkybių. 

Tačiau prezidento Benešo atsi- 
Sakymas yra tur būt dramatiškiau- 
Sias ir skaudžiausias. Gerai visi 
žinome, kad Benešas, šalia Masa- 
Tyko, buvo stipriausias Cekoslova- 
kijos valstybės kūrėjas, organiza- 
torius. Tokiai idėjai atsidavęs Be- 
Nešas daug darbavosi prieš karą, 
© karo metu dirbo užsienyje, kai- 
Po emigrantas. Todėl visiškai su- 
Prantama, kad atstačius Cekoslo- 
Vakijos valstybę, jos priešakyje 
tauta pastatė Masaryką, o užsie- 
Dio politikos vairą atidavė į Be- 
nešo rankas. 

Tvarkydamas užsienio politikos 
Teikalus, Benešas ilgainiui tarptau- 
tinėje arenoje tapo stambi figūra 
lr politikos gyvenime vaidino svar- 


Dią rolę. Savaime aišku, kad visi 
enešo laimėjimai užsienyje tuo 
Pačiu buvo Čekoslovakijos laimė- 


jimai, kuriais čekai turėjo pagrin- 
do ir džiaugtis ir didžiuotis. Pre- 
Zidentas  Masarykas, įvertindamas 

€enešą, kaipo nepaprastą valstybės 
Vyra. patarė ji išrinkti prezidentu. 

Cekoslovakija buvo tikra, kad 
los gyvenimo vairas yra prityru- 
Siose rankose. Tačiau kaip dauge- 
üs kitų politikų, taip ir Benešas 
nenumatė besiartinančių atamainų, 
neįvertino vokiečių galybės augimo. 
"kai ši galybė visa savo dina- 
Mika užgulė Čekoslovakiją, Bene- 
Šas pasijuto ant bedugnės kranto, 
Pasijuto ne valstybės vairuotojas, 
Bet trukdytojas. Aišku, tai ne Be- 
Nešo kaltė, kad jis negalėjo iš- 
Saugoti to, ką savo rankomis su- 
Kūrė, Bet negalėjo toliau gyventi 
Savo rūmų griuvėsiuose. 

Turėjo ne tik pasitraukti nuo 
Prezidento pareigų, bet buvo pri- 
Verstas išvažiuoti iš Čekoslovaki- 
los, kaipo... emigrantas. 

Dabar kai kurie laikraščiai pra- 
neša, kaip atrodė lemiamas mini- 
Sterių kabineto posėdis, kuriame 
"alyvavo ne tik ministeriai, bet ir 
partijų vadai; dalyvavo ir preziden- 
äs Benešas. Kol nepasakė, kad 

Sisako, visi jau žemai lenkėsi, 

Kai išgirdo abdikacijos žodžius, 
pal kurie pradėjo šaukti „Nešdin- 

S iš čia“. 

Dras Benešas ilgoje kalboje su- 
dintas mėgino teisintis, mėgino 
Odinėti, kad jis padarė viską, ką 

Iėio, kad tarnavo tėvynei, kaip 
"Skėdamas. 

Tačiau teisinimasis nieko ne- 
jos “jo ir Benešas iš Cekoslovaki- 
Iro turėjo išvažiuoti, kaipo... emi- 
ig ptas. Didžiojo karo metu bėgo 
dra ustro - Vengrijos, kaipo emi- 
y pas, daugeliui metų praėjus iš- 
batis kaipo emigrantas iš savo 

SS suorganizuotos valstybės. 
Eo kame glūdi didelė prezi- 

enešo tragedija. 


jau 

mažiau svarbūs; taip pat ir žmonės, 
imant pavieniui ar organizacijomis 
bei sluoksniais, atlieka labiau ar 
mažiau svarbias pareigas. 


Mūsų visuomenėje yra du pa- 


grindiniai sluoksniai, kurių vieną 
paprastai vadiname inteligentija, 
antrą — liaudimi. Dėl tikslumo 


reikia pasakyti, kad turime tik val- 
stietišką liaudį, darbininkų dar ne- 
turime. Taigi mūsų visuomenės 
likimas pareis nuo to, kaip šiedu 
pagrindiniai sluoksniai — inteli- 
gentija ir liaudis — sugebės ben- 
drauti, kaip sugebės suderinti sa- 
vo santykius. Reikia pažymėti, kad 
šia kryptimi eina visos mūsų inte- 
ligentijos pastangos. Tiesa, tos 
pastangos nevisur rado tinkamą 
supratimą. 

Blogiausia tačiau, kad mūsų vi- 
suomenėje randasi žmonių, kurie 
norėtų kaip tik sukelti liaudyje ne- 
pasitikėjimą savais inteligentais. 
Skleidžia prasimanymus, esą inte- 
ligentija nepažįstanti savo liaudies, 
nesuprantanti jos reikalų. Inteli- 
gentijai esą svarbiausi jos pačios, 
dažniausiai grynai  materijaliniai 
reikalai. 

Suprantama, ko tokių žinių au- 
toriai siekia. Jie, mat, patys pasi- 
šove, kaipo tariamieji liaudies 
užtarėjai, norėtų, kad liaudis jais 
pasitikėtų, nes jie neva geriausiai 
suprantą ir atjaučią liaudies reika- 
lus. Tačiau iš tikrųjų liaudies ne- 
pažįsta kaip tik tie žmonės, ku 
rie skleidža panašius prasimany- 
mus. Tie žmonės yra miesčioniš- 
kos kultūros, kurie gali būti geri 
demagogai, bet ne tikriejiliaudies 
užtarėjai. Jiems rūpi visai kitokie 
reikalai ir jie norėtų (greičiausia 
pagal tariamųjų svieto lygintojų 
vadų nurodymus) pavilioti liaudį 
savo pusėn, o dabartinė padėtis, 
kada inteligentai, išėję iš kaimo. 


užtaria liaudį ir visur stengiasi jai 
padėti, — aniems svieto lyginto- 


jams, labai nepatinka. Jie nori vi“ 
ską suardyti, sugriauti, išnaikint! 
ir pašiepti. Jų tokia „politika“: juo 
blogiau, juo geriau. Tai didžiau- 
sios netvarkos šalininkai. Mūsų 
kaimas tokių „užtarėjų“ turėtų 
saugotis. 

Siekdami savo tikslų, tie kai- 
mo žmonių „užtarėjai“ prikiša in- 
teligentijai norą vadovauti liaudžiai. 

Štai žiūrėkite jie nori būti va- 
dais. O vadizmas arba diktatūra — 
tai biaurus dalykas.Todėl reikią su 


juo kovoti, nors patys gerai 
žino, kad niekur nėra tokios bai- 
sios ir žiaurios diktatūros, kaip 


„ten“ (taip, taip, gerai įspėjote — 
ten). Mūsų liaudžiai esą nereikia 
jokio vadovavimo. O argi nebūtų 
vadovavimas, jeigu jie liaudį ves- 
tų, ten kur jie nori? Argi tai ne 
demagogija? Paprastą vadovavimą, 
kuris visuomeniame gyvenime vi- 
sada pasitaiko, vadina vadizmu. 
Kaip materialistinių pažiūrų žmo- 
nės, jie, tur būt, žino ar bent tu- 
rėtų žinoti, kad visuomenėje visa- 
da pasireiškia tam tikras vadova- 
vimas; tuo gi kaip tik pagrįstas 
visuomenės santykių ir reikalų 
tvarkingumas. Apie šiuo metu įsi- 
vyraujantį politinį vadizmą galima 
ir šiaip ir taip kalbėti, bet šiaip 
jau vadovavimas yra grynai visuo- 
meninis. Todėl nėra ko stebėtis, 
kad jis pasireiškia ir mūsų visuo- 
menėje. O apie jį šiuo metu gal 
daugiau kalbama ir rašoma todėl, 
kad nesant organizavimosi galimy- 
bių norima bent gvildenant liau- 
dies ir inteligentijos santykius bei 
paskirtai išlaikyti vienų ir antrų 
bendradarbiavimą. 


Taigi mūsų liaudis dabar, ka- 
da tarp jos ir inteligentijos nejma- 
nomi glaudūs ir tiesioginiai ryšiai, 
kaip kad seniau buvo, — turi la- 
bai saugotis svetimos propagandos. 


Lk. 


Keista privilegija 


Kai pasibaigia mokslo metai, 
ištisa eilė jaunuolių, laimingai bai- 
gusių vidurinę mokyklą, ima kla- 
benti aukštosios mokyklos duris. 
Bet čia juo toliau, juo mažiau at- 
virų durų. Gimnazijos atestatas, 
kuris turi atverti duris kiekvienam 
kandidatui į aukšąją mokyklą, pa- 
maži tampa fikcija. Kur eini, vis 
uždaryta, kitur vos tik praverta, o 
kai kur įėjimas taip užpleškintas 
ir devyniais raktais užrakintas, kad 
net patys didieji mokslo stipruo- 
liai negali prasiveržti. „Pašali- 
niams“ asmenims į tokius rūmus, 
kurių durys stipriai užšautos, įeiti 
neimanoma. Ten gali pakliūti ne- 
bent tiktai žmonės su protekcijo- 
jomis, žymesnių asmenų užtariami. 
Dėl to visa eilė vadinamųjų prak- 
tiškų mokslų labai sunku pasiekti. 
Medicina, agronomija, politechni- 
ka ir kiti aukštosios mokyklos sky- 
riai maturistams labai propaguoja- 
mi. Bet kada priseina į juos įsto- 
ti, atsiranda daugybė sunkumų. | 
visų šitų skyrių vos pravertas du- 
reles tik dešimtam pačiam stipria- 
jam pavyksta įsisprausti. O kiti, 
irgi labai mokslūs ir darbštūs vy- 
rai, su gražiais pažymiais atesta- 
tuose turi nuo nelemtųjų durų at- 
stumti pasitraukti. Slankioja jie 
tuomet kaip šešėliai nuo vienos 
mokyklos prie kitos ir niekur ne- 
gauna įstoti. Visur jau vėlu, visur 
užimta, negalima. Lauksi kitų me- 
tų, mėginsi kitą kartą pakliūti į lai- 
mingųjų eiles, nestosi niekur, tai 
metams praėjus, neturėsi moraly- 
bės liudijimo, to keistu vardu pa- 
vadinto dokumentėlio, kuris reiškia 
politinę piliečio ištikimybę, be ku- 
rio neįmanomos jokios studijos. 

Ir taip jau nuo pirmųjų metų 
jauna, stipri ir gaji jėga pamaži 
nyksta. Toks nykimas yra žalingas 
visuomenei, valstybei ir visų pir- 
ma tai pačiai jaunajai asmenybei, 
iš kurios visi ir visuomet yra lin- 
ke daug gero laukti, kurią vadina 
„visuomenės žiedu“, „ateitimi“, 
„gražiu rytojumi“ ir kitais malo- 
niais vardais. Tuo pačiu laiku, kai 
visai eilei gabiųjų ir vertingųjų 
jaunuolių sudaromos sunkiausios 
sąlygos įstoti, pavyzdžiui, į me- 


diciną, visų gydytojų vaikai, turi 
nepaprastas privilegijas: jie leng- 
vai priimami į medicinos skyrių, 


nors nevisi yra pakankamai ga- 
būs ir tike šiai mokslo šakai stu- 
dijuoti. 


Taip esą dabar visuose (?) uni- 
versitetuose ir taip buvę prieš Di- 
diji karą. Gydytojų vaikams, sto- 


jantiems medicinos studijuoti, vi- 
suomet buvę ir būsią tam tikrų 
lengvatų. 


Keista ir nesuprantama privile- 
gija. 

Iš gyvenimo praktikos žinome, 
kad gabaus ir talentingo tėvo vai- 
kai nevisuomet į tėvus nusidavę, 
Gero ūkininko sūnus dažnai nie- 
kais paleidžia visą tėvo turtą, ne- 
moka ir nenori ūkininkauti. Gero 
monarcho, išmintingo diplomato 
sūnūs dažnai visai netinka sostui 
ir ministerio portfeliui. Ir geriau- 
sios sąlygos, patogiausios privile- 
gijos nepadaro iš jų gerų savo 
gašaukimo specialistų, jeigu jie 
gimdami neatsineš šian pasaulin 
gabumų ir darbštumo. 

Kur kur bet jau moksle privi- 
legijos visai netikęs dalykas. 

Dvidešimtojo amžiaus demo- 
kratijos laikais šitokiai privilegijai 
neturėtų būti vietos, 

Mokslo ir įvairių specialybių 
monopolis turi atitekti prigimties 
išrinktiesiems, gabiesiems ir darb- 
štiesiems. Kraujo ryšiai ir gimi- 
ningumas čia nieko neturėtų rei- 
kšti. Juk kiekvienai visuomenei ir 
valstybei rūpi, be abejo, turėti vi- 
sų pirma gerų specialistų. 

Si privikegija skriaudžia visus 
piliečius, bet daugiausia mažumas, 
kurioms dar labiau nei kam kitam 
užkirstas kelias į visokias įstaigas. 
Jeigu iš visų piliečių reikalaujama 
pareigų, tai reikia duoti ir teisių, 
o ypač reikėtų panaikinti pasenu- 
sias ir netikusias privilegijas mo- 
kslo srityje, privilegijas, dėl kurių 
kenčia jaunieji inteligentai, jų tė- 
vai ir visa visuomenė. 

Akivara, 


V 


Švenčionys. Kristui Karaliui 
akademija. Kan. dekano J. Dubie- 
čio rūpesčiu šio mėn. 1 dieną už- 
darytos „Ryto“ d-jos salėje buvo 
surengta religinė akademija. Kun. 
dek. Dubietis, atidarydamas akade- 
miją, pasakė kalbą, kurioje apibūdi- 
no Kristaus Karaliaus šventės reikš- 
mę. Apie Katalikiškąją Akciją skai- 
tė paskaitą Povilas Galickas, o apie 
Kristų Karalių mūsų visuomenėje — 
Vytautas Martinkėnas. Po to kar- 
žygiai padeklamavo keletą religinių 
eilėraščių, o Mikuckio vedamas baž- 
nytinis choras pagiedojo kelias 
giesmes. 


Plikiai, Lydos apskr. Švietimo 
reikalai. Šių mokslo metų pradžioje 
panaikinta buvo vietos valstybinė 
pradžios mokykla. Plikių kaimo 
vaikai dabar turi lankyti Magūnų 
mokyklą, kuri yra už 2 kilometrų. 

Prieš pradedant šiuos mokslo 
metus tėvai nusiuntė Lydos apskri- 
ties pradžios mokyklų inspektoriui 
prašymą, kad jų vaikai Magūnų mo- 
kykloje būtų mokinami ir lietuviš- 
kai, taip pat kad lietuviškai būtų 
mokinami tikybos. Į tą prašymą tė- 


vai iki šiol dar nėra gavę jokio 
atsakymo. 
Tuo tarpų Magūnų mokyklos 


mokytojas Mudzevičius ir toliau lie- 
tuvių kalbos nemokina. Vaikai nu- 
siskundžia, kad jis mokykloje jiems 
ir kalbėtis savo tarpe lietuviškai 
neleidžia. 

Dabar tėvai pasiryžę yra savo 
vaikus lietuviškai pamokyti namie, 
kai jie sugrįžta iš mokyklos. 

Tėvas. 


Lynažeris, Viln.-Trakų apskr. 
Vėlai gauna laikraščius. Lynaže- 
riečiai išsirašo vien lietuviškąją 
spaudą. Dabar vietos 35 ūkinin- 
kams ateina 17 egz. „Aido“, 4 egz. 


„Viln. Žodžio“, 3 egz. „Viln. Au- 
šros“, 6 egz. „Saleziečių Žinių" ir 
kartais ateina keli egzemplioriai 


vienkartinių leidinių. Vienas kitas 
prenumeruoja ir Amerikos lietuvių 
laikraščius, bet, deja, tuos gauna 
tik porą kartų metuose... 

Vilniaus lietuviškus laikraščius 
per Kaniavos paštą lynažeriečiai 
gauna labai pavėluotai, pavyzdžiui: 
šeštadienio „Aidą“ gauna kitos sa- 
vaitės trečiadienį,antradienio — penk- 
tadienį, ketvirtadienio — vėl kitos 
savaitės pirmadienį. Laikraščius ne- 
šioja pašto laiškanešiai. 

Dabar laisvu šventadienių laiku 
lynažeriečiai užsiima sportu. Jau 
treti metai, kai čia žaidžiama tin- 
kliniu. Neseniai jie rungėsi su Kriok- 
lio-Šumos tinklininkais ir juos nu- 
galėjo (3 : 0). 

To paties sporto imasi ne vien 
vyrai, bet ir merginos. Anksčiau, 
kai jos nesisportuodavo, vietos spor- 
tininkai jas pašiepdavo, sakydami: 
„Bobos ne tam sutvertos“. Dabar 
jau negali taip pasakyti. Dabar jau 
vyrų tarpe yra tokių, kurie liko „bo- 
bomis“ ir šventadieniais, užuot 
ėmęsi už sviedinio, sėdi patvoriuo- 
se arba karčiamoje butelius tuš- 
tina. Aza. 


Rudnia. Viln.-Trakų apskr. Kei- 
čiama bažnytiniu pamaldų tvarka. 
Šių metų Visų Šventųjų šventėje 
Rudnios bažnyčioje pamaldos turė- 
jo būti lietuviškos, todėl tą dieną 
į bažnyčią buvo atėję daug lietuvių 
parapijiečių. Tačiau tą dieną lietu- 
viškų pamaldų jau nebuvo. Vietos 
klebonas kun. Raupelis padarė taip, 
kad tą dieną giedojimai ir pamok- 
slas buvo vien lenkų kalba. Kieno 
įsakymu šitaip buvo padaryta, — jis 
nepasakė. 

Lietuviai parapijiečiai, 
doms dar nepasibaigus, 
čios išėjo. 
pamokslą 
nims, 

Spalių 30 d. kun. Raupelis per 
lietuvišką pamokslą smarkiai išbarė 
tuos, kurie neima į rankas bažny- 
čioje dalijamų laikraščio „Tygodnik 
Katolicki” ir lapelių „Nauka wiary 
i obyczajów", o ima tik Vilniuje 
leidžiamą „Vilniaus Aušrą“. Kun. R. 
taip pasakė: „Jūs kvailiai, argi šitie 
katalikiški lapeliai padarys jus len- 
kais. Nebūkite kvaili ir neklausy- 
kite įvairių  agitatorių ir bolševikų. 
Varykite juos iš savo namų ir so- 
džių“. Tai išgirdę lietuviai inteli- 
gentai ir bažnyčios išėjo. Kun. R. 


pamal- 
iš bažny- 
Kun. Raupelis lenkišką 
sakė vos keliems asme- 

už tai juos išvadino piemenimis ir 
bedieviais. ' 

Šiemet pavasarį Rudnios pa- 
rapijos žmonės yra parašę dvasinei 
vyriausybei prieš kun. R. skundą. 
Ryšium su tuo spalių 28 d. Eišiš- 
kėse buvo ištardyti kun. R. ir keli 
liudytojai. Tardė dekanas Močul- 
skis. Kokie bus to tardymo vaisiai, 
parodys netolima ateitis. 

Rudniškis. 

Kalesnykai, Lydos apskr. Tei- 
ravosi apie kryžių. Cia neseniai 
buvo pastatytas ir pašventintas kry- 
žius. Siomis dienomis čia buvo 
atvažiavęs iš Eišiškių policininkas, 
kuris teiravosi, kas tą kryžių statė, 
kas jį dirbo, kas už jį pinigus mo- 
kėjo ir kuriam tikslui jis kryžkelėje 
pastatytas. 

monės jam paaiškino, kad kry- 
žių statė visas kaimas savo lėšo- 
mis; kryžkelėje pastatė todėl, kad 
kaimą saugotų nuo piktų „dvasių“ 
ir visokių nelaimių. 

Policininkas, surinkęs tas žinias, 
išvažiavo. 

Jonas. 

Kriviliai, Viln.-Trakų apskr. Pir- 
šo ūkio skyrių. Neseniai į Krivilius 
buvo atvažiavęs apskrities seimelio 
agronomas, kuris sušaukė viso kai- 
mo ūkininkus ir ragino juos dė- 
tis į kažkokios nelietuviškos ūkio 
draugijos skyrių. Ūkininkams, kurie 
įsirašytų, žadėjo duoti visokių ma- 
šinų, sakė brangiau būsią supirkinė- 
jami jų javai ir būsianti teikiama 
kitokia parama. 

Ūkininkai agronomui pasakė, kad 
jie turėjo Lietuvių Ūkio Draugijos 
skyrių, bet ji apskrities storasta už- 
darė, taigi, esą, ar ne būsiąs užda- 
rytas ir šis jiems peršamas skyrius. 
Agronomas tuomet mėgino aiškinti, 
esą Liet. Ūkio Draugijos skyrius 
uždarytas todėl, kad Liet. Ūkio Drau- 
gija variusi politiką, o šiame sky- 
riuje esą nieks nepolitikuosiąs ir 
skyrius galėsiąs veikti visą laiką. 

Tačiau į peršamąjį skyrių nejsi- 
rašė nė vienas vietos ūkininkas. 
Agronomas išvažiavo nepatenkintas. 

Jonas. 

Dieveniškės, Ašmenos apskr. 
Užmirštos kapinės. Netoli Dieveni- 
škių miestelio yra visos parapijos 
kapinės Jos yra visų užmirštos: ne- 
aptvertos, neprižiūrimos. Vietos ku- 
nigas klebonas, matyti, jomis taip 
pat nesirūpina. 

iomis dienomis Dieveniškių ka- 
pinėse Martynas Mickevičius pasta- 
tė ant savo tėvo kapo betoninį pa- 
minklą su tokiu užrašu: „A. a. Ta- 
mošius Mickevičius 65 m. amžiaus. 
Lai jam bus lengva žemelė. Sūnus. 
1938—X. 29 d.” 

Tai bene vienintelis su lietuviš- 
ku užrašu paminklas. O tuo tarpu 
beveik visa Dieveniškių parapija yra 
lietuvių gyvenama. Argi ir kiti ne- 
galėtų panašiai pagerbti savo mi- 
rusiuosius? 


Kaip jau buvo „Aide“ rašyta, Žiž- 
mų kaimo lietuviai gyventojai St. 
Šilabritas, Marytė SŠanžartaitė ir 
Liudvikas Gaidys buvo nusiuntę 
Vilniaus pašto direktoriui skundą, 
kad Dieveniškių pašto įstaiga jiems 
neatiduoda iš Vilniaus siunčiamų 
lietuviškų laikraščių. Pagaliau, pra- 
ėjusio mėnesio 25 d. Dieveniškių 
pašto viršininkas pareikalavo iš šių 
asmenų pareiškimų, nuo kurio laiko 
jie negaudavo laikraščių. 

Matyti, Dieveniškio pašte ledai 
jau pralaužti, nes jau kas reikalau- 
na, tas ir gauna. Tik dabar pašto 
viršininko padėjėjas Žibartas vis 
įkalbinėja, kad vietoj lietuviškų iš- 
sirašytų lenkiškus laikraščius. 

Vietinis. 

Punskas. Pagerbė mirusiuo- 
sius. Vėlinių dienos išvakarėse 
Punsko ir apylinkės lietuviai gyven- 
tojai buvo nuėję į kapines pagerbti 
ten mirusiųjų artimųjų. Ant žymes- 
niųjų lietuvių kapų buvo giedamos 
lietuviškos giesmės ir tautos him- 
nas. Kapai buvo papuošti gėlėmis 
ir žvakių šviesa. 

Vėlinių dieną į kapines buvo 
nueita su procesija, jos dalyviai 
giedojo lietuviškas giesmes. 

Pažymėtina, kad dar prieš dve- 
jus metus čia nieks kapinių nelankė 
ir kapai nebuvo puošiami nei gė- 
lėmis, nei žvakių šviesa. 

Ąžuolynas, 


AD ADS 


KRONIKA | 


Išnaudokite pašto perlaidas į 


Kartu su „Aido“ 52-ju nume- 
riu esame nusiuntę savo prenu- 
meratoriams pašto perlaidas (prze- 
kaz  rozrachunkowy). Malonu 
yra pažymėti, kad daugelis mūsų 
prenumeratorių - skolininkų. tomis 
perlaidomis pasinaudojo ir skolą 
už „Aidą“ jau yra atsiuntę. Bet 
vis dar yra tokių, kurie tos savo 
pareigos iki šiol nėra atlikę. Ne- 
norėdami daryti naujų išlaidų ir 
vėl siųsti tokias pat perlaidas, dar 
kartą prašome savo gerbiamųjų 
prenumeratorių, kurie yra skolingi, 
tomis perlaidomis pasinaudoti ir 
atsiųsti prenumeratai skirtus pi- 
nigus. 

Siunčiant iki 15 auksinų, už tas 
perlaidas paštui mokėti nereikia, 
tik kitoje pusėje būtinai reikėtų 
pažymėti, už kurį laiką siunčiama 
prenumerata. 


„Romuvos“ Klūbo narių 
metinis susirinkimas 


Lapkričio 13 dieną įvyks Vil- 
niaus Lietuvių Inteligentų Visuo- 
meniškai Bičiuliško „Romuvos“ 
Klūbo narių metinis susirinkimas, 
kuriame bus renkama nauja Klū- 
bo valdyba. 

Smulkesnė susirinkimo progra- 
ma bus paskelbta kitą kartą. 

Valdyba. 


Ir amatininkai negavo 
vakarui leidimo 


Lapkričio 6 dieną Vilniaus Lie- 
tuvių Amatininkų ir Darbininkų 
Draugija norėjo surengti lietuvišką 
vakarą. Buvo pasiruošta vaidinti 
žinomojo latvių dramaturgo Hugo 
Kruminso komedija „Senberniai“. 
Deja, vakaras neįvyko, nes jam 
negautas Vilniaus miesto storastos 
leidimas. 


Studenčių sekcijos 
susirinkimas 


Lapkričio 2 d. įvyko Vilniaus 
Lietuvių Studentų Sąjungos Stu- 
denčių Sekcijos narių pirmas poa- 
tostoginis susirinkimas. Jame bu- 
vo stud. R. Maldžiūnaitės referatas 
ir bendros diskusijos. 


Tardymai 


Šio mėnesio 3 dieną Švenčio- 
nių storastijos baudimo referentas 
Bilša ištardė dr. St. Bielinį, M. 
Gudėną, VI. Šiekštelę ir VI. Ma- 
minską. Juos tardė ryšium su įvy- 
kusiomis Švenčionyse 
rugpiūčio 28 d. lietuvių jaunimo 
sporto rungtynėmis. Kaltinami už 
šių rungtynių organizavimą. Ištar- 
dęs ir surašęs protokolą, referentas 
pareiškė, kad storastijos sprendi- 
mas būsiąs praneštas vėliau raštu. 


Lankėsi kaunietė 

Vilniuje dvi dienas viešėjo buv. 
Lietuvos Tautininkų Sąjungos ge- 
neralinio sekretoriaus, o dabar 
„Pažangos“ bendrovės vyriausiojo 
direktoriaus Vinco Rastenio žmona 
Aldona Rastenienė.  Gerbiamoji 
viešnia, viešėdama Vilniuje, buvo 
apsilankiusi ir „Aido“ redakcijoje. 


Negavo leidimo apsigyventi 
savo tėviškėje 


Buvęs lietuviškų privatinių ir 
valstybinių pradžios mokyklų mo- 
kytojas, Neravų kaimo gyventojas 
Juozas Mudėnas praėjusių metų 
pabaigoje buvo suimtas ir šešius 
mėnesius laikytas Vilniaus Lūkiškio 
kalėjime. Paleistas iš kalėjimo dėl 
stokos įrodymų, kad jis būtų nusi- 
kaltęs. 

Išėjęs iš kalėjimo mokyt. Juo- 
zas Mudėnas vėl apsigyveno Ne- 
ravų kaime. Šiemet rugpiūčio 
mėnesi jis buvo įteikęs Vilniaus— 
Trakų apskrities storastai prašymą, 
kad jam leistų apsigyventi jo gim- 
tiniame Petravo kaime, Daugė- 
liškio valsč. Švenčionių apskr. Sto- 
rasta jo prašymo nepatenkino. 
Mokyt. J Mudėnas apeliavo Vil- 
niaus Vaivadijos Įstaigon, iš kur 


„AIDO- REDAKCIJA Ir ADMINISTRACIJA: 


Wilno, ul. Dąbrowskiego 5 — 1. 


šiemet į 


dabar taip pat yra gavęs neigiamą 
atsakymą. Raštu padaryti storastos 
ir vaivados sprendimai yra be mo- 
tyvų. Vaivados sprendimas yra ga- 
lutinis. 


Vysk. Michalkevičiaus 


Įubiliejus 


Vilniaus vyskupas 
Kazimieras  Michalkievičius 


sufraganas 
lap- 
kričio 6 dieną minėjo savo kuni- 
gavimo 50 metų jubiliejų. Tą die- 
ną jubiliatas Aušros Vartų koply- 
čioje atlaikė iškilmingas mišias. 


Vėlinių diena provincijoje 


Praėjusiame 
rašę, 


joje. Iš gautų pranešimų matyti, 
kad šiemet lietuviai tą dieną 
gausiau dalyvavo mirusiųjų pager- 
bimo iškilmėse. 

Švenčionių miesto ir jo apy- 
linkės lietuviai gyventojai Vėlinė- 
se aplankė ir pagerbė 1920 metais 
žuvusio Lietuvos kareivio, kun. 
prof. J. Skruodžio, mokyt. J. Rim- 
šelio ir kt. žymesnių lietuvių ka- 
pus, kurie papuošti žvakių šviesa 
ir gėlėmis. Gausiai susirinkę šven- 
čioniečiai  pasimeldė ir pagiedojo 
lietuviškų giesmių. 


Lietuviškas „Plomyko“ 
numeris 
Lenkų Mokytojų Sąjunga lei- 
džia mokyklinio amžiaus vaikams 
ir jaunimui paveiksluotą laikraštį 
„Plomyk“. Šio laikraščio 10 nume- 
ris paskirtas Lietuvai. Jo viršelį 
puošia jaunutės tautiniais drabu- 
žiais pasipuošusios lietuvaitės pa- 
veikslas ir tekste beveik visa me- 
džiaga skiriama aprašymams iš 
Lietuvos gyvenimo. Apskritai, šis 
„Plomyko“ numeris labai vaizdžiai 
nupiešia lietuvių liaudies meną ir 
jų tautinius papročius. 


Atsiųsta paminėti 


D-ro Jurgio Šlapelio Kirčiuo- 
tas Lenkiškas Lietuvių Kalbos 
žodynas. Vilnius, 1938 m. 544 
puslapiai. Kaina nepažymėta. 


KAJIOCbCE. Nr. 3(16) Gudų lite- 
ratūros, mokslo ir visuomenės žur- 
nalas. 

Redakcijos atsakymai 


Petrui Svyrai. Novelę „Blaivėją 
akiračiai“ įdėsime kiek vėliau. 

V. Kuolaičiui. Vieną eilėraštį 
įdėsime į Kultūrinės žinias, 
atidavėme, kam prašėte. 

L. Bieliniui. Protesto įdėti ne- 
galime. Prašome parašyti visą to 


raikalo istoriją. 
| TTT SS n] 


kitus 


Lietuvos studentų tauti- 
ninkų veikla 


Kauno dienraštis „Lietuvos Ai- 
das“ rašo, kad šiemet „Neo-Lithu- 
ania“ korporacija rodąs nepapras- 
tą veiklumą. Be visos eilės gražių 
darbų, kurie numatomi naujai val- 
dybai vadovaujant atlikti šiais moks- 
lo metais, atskiros neolithuanų 
kolegijos taip pat yra sudariusios 
plačius veiklos planus. 

Dabar šioje korporacijoje vei 
kia humanitarų, teisininkų, ekono- 
mistų, medikų, technikų ir atsar- 
gos karininkų kolegijos. Šios šau- 
kia savo atskiras sueigas, kuriose 
gvildenami atskiras specialybes 
liečią klausimai, ruošiamos disku- 
sijos, ekskursijos tt. Humanitarų 
kolegija esanti numačiusi ruošti 
radijo pusvalandžius, surengti stu- 
dentų teismą, aplankyti istorines 
Lietuvos vietas, padėti ir tarpi- 
ninkauti gimnazijų vadovybėms 
rengiant literatūros vakarus ir taip 
pat prisidėti prie jaunalietuvių 
kultūrinės veiklos. Korporacijoje 
yra sportininkų sekcija, kuri savo 
eilėse turi gana žymių Lietuvos 
sportininkų. 


Telefonas 29-59. 


Administracija priima nuo 9 iki 13 val. 


Leidėjas ir atsak. redaktorius Liudvikas Cicėnas. 


numeryje esame 

kaip Vilniuje buvo minima 
Vėlinių diena. Dabar tenka prane- 3 
šti, kaip ta diena praėjo provinci- =r 


bietuvos Prezidenfg| Bendros sienos klausimas 


rinkimai 


Lapkričio 4 d. visoje Lietuvos 
valstybėje buvo renkami tautos 
atstovai, kurie lapkričio 14 d, turi 
išrinkti Lietuvos Prezidentą. Tau- 
tos atstovus rinko miestų, vals- 
čių ir apskričių savivaldybės. Rin- 
ko 3.630 rinkikų. Išrinkta 128 tau- 
tos atstovai. 

Išrinktieji 
kričio 14 d. suvažiuos Kaunan ir 
slaptu balsavimu rinks Valstybės 
Prezidentą. Rinkimams pirminin- 
kaus ministeris pirmininkas, arba 
jo pavaduotojas. 

Iš Kauno spaudos matyti, kad 
vėl bus išrinktas dabartinis Pre- 
zidentas Antanas Smetona 


tautos atstovai lap- 


KARAS KINIJOJE 


Kur kiniečių jėgos 


Japonai ir toliau eina į vaka- 
rus Kinijos gilumon. Šiuo metu 
kinų kariuomenė yra pasidalinusi 
į tris dalis. Vidurinė dalis iš Han- 
kau traukiasi į vakarus Cungkingo 
link. Japonai, eidami paskui ją 
abiem Mėlynosios upės krantais, 
nužygiavo apie 200 kilometrų. Šiau- 
rinė kinų kariuomenė ilgai laikėsi 
geležinkelio, kuris jungia Pekiną 
su Hankau. Sią kariuomenę japo- 
nai iš dalies apsupo, ir tik nežymi 
jos dalis suspėjo prasimušti ir pa- 
sitraukti į vakarus. Ji stengiasi su- 
sijungti su vyriausiomis Cangkai- 
šeko jėgomis. Trečioji kinų kariuo- 
menės dalis veikia pietuose nuo 
Hankau prie geležinkelio, kuris 
eina į Kantoną. Ši kariuomenė tu- 
rėjo ginti Kantoną, bet, kaip žinia, 
nesugebėjo tai padaryti. Jai Čang- 
kaišekas įsakė pasilikti tarp Han- 
kau ir Kantono ir prilaikyti japo- 
nus, žygiuojančius iš pietų. Iš čia 
ateina nelinksmų Cangkaišekui ži- 
nių, būtent: šios kariuomenės va- 
das už nesugebėjimą apginti Kan- 
toną ketinama traukti atsakomy- 
bėn, tad jis, norėdamas išvengti 
teismo, bene grasinąs pasiduoti 
japonams ir kartu su jais eiti prieš 
Čangkaišeką. Jei ši žinia būtų tik: 
ra, tai iš jos galima būtų spėti, 
kad kiniečių tarpe esąs jau pra- 
sidėjęs tarpusavis karas, kas labai 
palengvintų japonams pasiekti sa- 
vo tikslą. 


Ką mano daryti kiniečiai 


Iš laikinosios dabartinės kinijos 
sostinės Cungkingo ateina žinių, 
kad Kinijoje ima viršų tautiškasis 
gaivalas. Kiniečių partijų kongre- 
sas griežtai nusistatęs priešjaponus. 
Kongresas nutarė nesileisti į jokias 
derybas su Japonija taikos reika- 
lu, kol japonų armijos būsiančios 
Kinijoje. Jis taip pat nutarė pas- 
kelbti mobilizaciją ir suorganizuoti 
naują didžiulę armiją. Tenka pa- 
brėžti ir tas faktas, kad esąs iš- 
leistas įstatymas, kuriuo draudžia- 
ma net kalbėti apie taiką ir jos 
sąlygas; galima kalbėti 
karą iki pergalės. 

Kinų spauda, kuri eina neužim- 
toje Kinijos dalyje, ragina gyv. ne- 
nusiminti ir ryžtis kariauti su jsi- 
brovėliu. 


tik apie 


KARAS ISPANIJOJE 


Iš Ispanijos įdomesnių žinių ne- 
atėjo. Žinia tik, kad mūšiai eina 
prie Ebro upės. Iš pranešimų ma- 
tyti, kad nacionalistams ir vėl pa- 
sisekė paimti kelias vyriausybinin- 
kų pozicijas ir prisiartinti prie Eb- 
ro upės. 


Lėktuvai iš abiejų pusių apsi- 


lankė užfrontėse ir bombaravo 
kelis miestus: nacionalistai — Valen- 
ciją, Kartageną ir Alikantė, o vy- 


riausybininkai— Toledą ir Talaverą. 


Nacionalistų kariškieji laivai 
vis dar plaukioja prie Anglijos 
pakraščių, šiaurės jūroje. Šiomis 


dienomis jie vėl nuskandino vieną 
vyriausybininkų prekybos laivą. 


REDAKCIJA {gaunamus straipsnius ir korespondencijas taiso 
ir trumpina savo nuožiūra. Nespausdintų korespondencijų ir 


smulkesnių straipsnių redakcija nesaugo. 
Rankraščių savo lėšomis negrąžina, 


r lenkų spauda ir to- 
ša“ ao pediros sienos klausi- 
mą. Kaip žinia, Vienoje buvo nu- 
tarta atiduoti Vengrijai pasienyje 
vengrų gyvenamą plotą su svar- 
besniais Karpatų Rusinijos mies- 
tais. Užėmus Vengrijai jai pripa- 
žintas žemes, vietomis, kaip rašo 
lenkų spauda, Karpatų Rusinija 
bus tik 40 kilometrų platumo. 
Be to, likusioje Karpatų Rusinijo- 
je nėra nei didesnių miestų, nei 
geležinkelių, nei plentų. 

Visa tai turėdama galvoje, len- 


Ką pasakė Musolinis 


Šio mėn. 4 dieną visoje Itali- | likvidavimo, nes ši imperijažbuvo 
buvo paminėtos t didžiausias 


joje iškilmigai 
Didžiojo karo užbaigimo sukaktu- 
vės. Didžieusios iškilmės buvo su- 
rengtos Ryme, kur suvažiavo apie 
90 tūkstančių italų kombatantų, 
kurie dalyvavo Didžiajame kare. 
Musolinis, priėmęs kombatantų 
paradą, pasakė kalbą, kurioje visų 
pirma priminė, kad italai daugiau- 
sia prisidėjo prie Austro-Vengrijos 


Važiuos ar nevažiuos 


Paskutiniu metu spaudoje bu- 
vo pasirodžiusių žinių, kad Vokieti- 
jos maršalas Geringas netrukus ke- 
tinąs važiuoti į Londoną ir čia su 
atsakingais anglų politikais aptarti 
svarbesnius abiejų valstybių santy- 
kių klausimus. Pirmoj eilėj norima 
išspręsti kolonijų klausimas. 

Tačiau dabar anglų spauda ka- 


. 60 


kų spauda teigia, kad Karpatų Ru- 
sinija yra kažkokia politinė keiste- 
nybė, kuri jokiu būdu ilgai nega- 
lės išsilaikyti ir netrukus turės 
būti prijungta prie Vengrijos. Be 
to, kaip praneša lenkų telegramų 
agentūros, likusieji Čekoslovakijos 
ribose Karpatų Rusinijos gyvento- 
jai dėl ekonominių sumetimų esą 
linkę prisidėti prie Rumunijos. Iš 
to atrodo, kad bendros Lenkijos— 
Rumunijos sienos klausimas ir to- 
liau lieka atviras.2 


Italijos priešas. Tam 
priešui parblokšti, karo lauke -žuvo 
700 tūkstančių italų. £ 

Toliau Musolinis palietė dabar- 
tinę padėtį Europoje. Kalbėdamas 
apie tai, Italijos diktatorius pasa- 
kė, kad, nors Rymo-Berlyno ašis 
ir sustiprino taiką, bet negalima 
būti ramiems ir patarė miegoti, pa- 
sidėjus kuprinę, kaip karo metu. 


tegoriškai užginčijo tokias žinias, 
kartu pranešdama, kad Londone 
laukiama ne maršalo Geringo, bet 
Italijos užsienių reikalų ministerio 
Ciano atsilankymo. Ta proga ang- 
lų spauda dar priduria, kad šiuo 
metu Anglijai ypač yra aktualu 
pagerinti santykiai su Italija. 


Įvairu-įdomu 


Nusikaltėlis su perpiautu skil- 
viu pabėgo nuo operacijos 
stalo 


Prieš kelias savaites buvo ve- 
žami iš Marselio j Paryžių 22 aukso 
gabalai, verti maždaug 7 milijonus 
frankų. Apie šį brangų siuntinį 
sužinojo plėšikai ir nutarė kaip 
nors jį pavogti. Apsimesdami ra- 
miais keleiviais, plėšikai pateko 
į traukinį ir patogiu laiku užpuolė 
vagoną. Tačiau užpuolimas nepa- 
vyko. Aukso palydovai užpuolikus 
atrėmė, sunkiai sužeisdami į vi- 
durius jų vadą Michelj. Sužeista- 
sis tuo pačiu traukiniu buvo atga- 
bentas Paryžiun ir paguldytas li- 
goninėn. Jis buvo smarkiai sužeis- 
tas ir reikėjo būtinai daryti ope- 
racija. Nieko nelaukdami, gydyto- 
jai ėmėsi daryti jam operaciją, 
nes jis turėjo būti teisiamas gy: 
vas ir sveikas. Tačiau teismo jis 
išvengė. Tuo metu kai gydytojai 
suraižė jo vidurius, išėmė tarp 
žarnų įstrigusias kulkas ir skilvį 
vėl susiuvo, staiga užgeso elek- 
tros šviesa. Sargybiniai ir ligoni- 
nės tarnautojai suskato ieškoti 
kokio žvakigalio pasišviesti, bet 
kol surado, praėjo keletas minu- 
čių, o tuo tarpu nusikaltėlis dingo, 
tarytum j žemę prasmegao. Kilo 
sumišimas. Sargybiniai greitai ap- 
supo visas ligoninės patalpas, bet 
pabėgėlio nesurado nei tada, nei 
vėliau. Spėjama, kad operacijos 
metu elektros šviesą užgesino Mi- 
chelio draugai, kurie, greičiausia, 
ir pradėjo jam pasprukti iš opera- 
cinės salės ir kartu nuo teismo. 
Tačiau kaip jis, tik ką operuotas, 
nusirito nuo stalo ir kaip išslinko 
ar buvo išneštas, net nesudejavęs, 
niekas negali suprasti. 


Virtuvės garbė—taip pat labai 
svarbus dalykas 


Prancūzijos ambasadorius Lon- 
done neseniai įteikė serui Jurgiui 
Reeves, Londono viešbučių ir res- 
toranų savininkų draugijos pirmi- 
ninkui, garbės legijono riterio kry- 
žių tuo pareikšdamas jam Prancū- 
zijos vyriausybės padėką už jo 
nuopelnus prancūziškos virtuvės 
srityje, supažindinant su ja anglus. 

Oficialus pranešimas apie šį 
įvykį rado plataus atgarsio visoje 
prancūzų spaudoje. 


PRENUMERATA: Metams — 3 auks. 
Atskiro numerio kaina 10 skatikų. 1 
Skelbimų kalna: tik ketvirtame puslapy — 20 skatikų už eilutę. 


„RUCH“ spaustuvė, Taterska 6. Telef. 21-83. 


kaip paaiškėjo, per 40 metų yra 
pasamdęs įžymiausių Londono 
virtuvių 32 virėjus, kurių 31 buvo 
prancūzai, o vienas rusas, kuris 
taip pat buvęs didelis prancūzų 
virtuvės šalininkas. Anglų virėjo 
apdovanojimas yra tik vienas iš 
žygių tos „politikos“, kurios ėmė- 
si Prancūzija, siekdama „atstatyti“ 
Prancūzijos 
saulyje. Taip, pavyzdžiui, rimčiau- 
si prancūzų laikraščiai smulkiai 
atspausdino valgių bei gėrimų są- 
rašą, kurie buvo patiekti anglų ka- 
rališkąją porą vaišinant Paryžiuje. 
Keista, kad rimti laikraščiai užsii- 
minėja tokiais „niekais“. Tačiau 
įsigilinus, virtuvės garbė taip pat 
yra be galo svarbus dalykas. Gera 
virtuvė — garbė visai tautai. Be to» 
gera virtuvė ir ūkiškai turi. didelė 
reikšmę, nes patraukia daug turi- 
stų. Pavyzdžiui, kelionės biurai- 
garlaivių linijos išleidžia labai daug 
pinigų, reklamuodamos savo virtu“ 
ves. Garsas apie gerą virėją ne“ 
vienam garlaiviui padeda išspręsti 
savo naudai konkurencijos klau“ 
simą. 
Rūmai su šmėklomis 


Apskaičiuojama, kad Anglijoje 
esama 150 rūmų, kur gyventojus 
gasdina šmėklos. Anglai tomis 
šmėklomis šventai tiki ir kai kuri 
rūmų savininkai net tomis šmėk“ 
lomis didžiuojasi. Bet vis dėlt? 
šmėklos sudaro kai kurių nepatO“ 
gumų. Pavyzdžiui, jei norima rū“ 
mus parduoti, ne visi nori kartU 
su rūmais šmėklas nusipirkti. T 
rimčiausiame anglų laikraštyje „ TR 
mes“ buvo įdėtas skelbimas šmėk“ 
lų specialisto, kuris apsiima šmė 
las išvyti, Tik jis prašo leisti jam 
pagyventi tam tikrą laiką rūmuos“ 
su šmėklomis. Atlyginimą už šmėk“ 
lų išvarymą šis specialistas 5V“ 
tinka imti tik po to, kai šmėkl0? 
bus galutinai išvytos. Bet kiti tyći? 
perka tokius rūmus, kuriuose '€“ 
dosi šmėklos. Štai vienas turting% 
amerikietis, pirkęs neseniai Škot” 
joje pilį, nusipirko kartu su j2 . i 
vaiduoklį. Tarnas, kuris vaidino P" 
lyje vaiduoklio rolę, pasiliko t3" 
nauti ir naujam savininkui. Už ta 
tikrą atlyginimą tarnas turįs kiek 
vieną naktį nuo 12 — 3 val. pilyJ“ 


Seras Jurgis, | tyčia vaidenti. 


Užsienyje — 3 doleriai. 

virtuvės reikšmę pa- į 


